Hjørring Gymnasium og HF og Aalborg Universitet er gået sammen om at lave landets første sprogcamp. 115 unge mennesker samles fra hele Nordjylland.

Det er en dalende interesse for fremmedsprog blandt unge studerende, som har fået Hjørring Gymnasium og Aalborg Universitet til at indgå samarbejdet. Færre unge vælger fremmedsprog i gymnasiet, og universitetet mærker også, at de nye studerende går uden om sprogfagene. Faktisk er det kun engelsk, som er i fremgang. Det er et problem i en globaliseret verden, hvor det er nødvendigt at kunne tale andet end engelsk på højt niveau, og den tidligere videnskabsminister bad derfor undervisningsinstitutionerne om at arbejde tættere sammen. Sprogcampen i Hjørring finder sted lørdag og søndag. Det bliver en blanding af oplæg og gruppearbejde. Søndag deles præmier ud for de bedste præstationer.